पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। भेल कारखाने में एक सुपरवाइजर की ब्लॉक नंबर तीन स्थित बिल्डिंग से गिरकर मौत हो गई। उनकी मौत हादसा है या खुदकुशी, फिलहाल, इसका खुलासा नहीं हो सका है। हालांकि, बताया जा रहा है कि वे लंबे समय से बीमारी से परेशान चल रहे थे।
ए-सेक्टर, अवधपुरी निवासी 58 वर्षीय जीएस चौहान भेल में बतौर सुपरवाइजर पदस्थ थे। एएसपी एपी सिंह के मुताबिक वह रोज की तरह अपने बेटे रूपेश के साथ बुधवार को भी दफ्तर पहुंचे थे। रूपेश यहां ठेका श्रमिक है। दोपहर करीब ढाई बजे वह कारखाने में स्थित ट्रांसफार्मर ब्लॉक की बिल्डिंग के पास गिरे मिले। उनके शरीर से खून बह रहा था।
घटना की सूचना मिलते ही भेल के अन्य अफसर भी मौके पर पहुंच गए और उन्हें फौरन कस्तूरबा अस्पताल पहुंचाया गया, जहां इलाज के दौरान उनकी मौत हो गई। उनके सीने और जांघ में गंभीर चोट आईं थीं।
अस्पताल में गोविंदपुरा पुलिस भी पहुंच गई। पुलिस ने मर्ग कायम कर मौत की वजह तलाशनी शुरू कर दी है। इधर, भेल प्रबंधन का कहना है कि वह लंबे समय से बीमार थे और बुधवार को अचानक बेहोश होकर गिर गए। चौहान की मौत के बाद इंटक सचिव दीपक गुप्ता ने उनके बेटे को अनुकंपा नियुक्ति दिए जाने की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn